# Багажът

### от Уикипедия, свободната енциклопедия

Багажът е литературен герой (или най-малкото сандък с героично поведение) в романи в поредицата "Светът на Диска" на британския писател Тери Пратчет.

## [редактиране] Описание

Представлява сандък, направен от изключително рядко мъдро крушово дърво (интелигентно магическо растение, което се смята за изчезнало и за което се знае че издържа на всякакъв вид магии). Разполага със стотици малки розови крачета, чрез които се придвижва. В състояние е да си придаде най-застрашително изражение, без дори да разполага с лице за целта. Основен спътник е на магьосника Ринсуинд в неговите приключения. Донесен е от Ахатовата империя от туриста Двуцветко, който го получил в един магазин като "сандък за пътуване", и го подарява впоследствие на Ринсуинд.

## [редактиране] Особени белези

Характерно за Багажа е, че може да се движи (благодарение на стотиците малки краченца, които има), изключително верен е на своя господар, следва го неотлъчно (дори в паралелни измерения), и помита по пътя си, или изяжда всичко, което има глупостта да му се изпречи или да застраши господаря му (две дузини хора плюс някое и друго чудовище). А също и почиства безупречно поставеното в него бельо.

След посещение на Ринсуинд в Ахатовата империя ("Интересни времена") Багажът се влюбва в подобен сандък, принадлежащ на жена оттам, и в момента е зает с размножително дърводелство.

Багажът присъства в книгите:

- "Цветът на магията"
- "Фантастична светлина"
- "Магизточник"
- "Ерик"
- "Интересни времена"
- "Последният континент"

| В Портал Фентъзи можете да намерите още много страници за фентъзи.

Взето от „http://bg.wikipedia.org../../../%D0%B1/%D0%B0/%D0%B3/%D0%91%D0%B0%D0%B3%D0%B0%D0%B6%D1%8A%D1%82.html“.

Категории: Герои от Светът на диска

##### Views

- Статия
- Беседа
- Текуща версия

##### Търсене